FASCURT 2011 – Festival de Curtmetratges del Masnou | La Clau -Revista gratuïta del Maresme
FASCURT 2011 – Festival de Curtmetratges del Masnou
Fascurt 2011 tindrà lloc els dies 7, 8 i 9 de juliol a la platja d’Ocata i al centre de participació juvenil Ca N’Humet. Aquesta serà la novena edició del Festival, organitzat per l’associació Akonga (Acció Kon Ganas). Aquesta edició, tot i que mantenim l’espai a la guingueta la Xancla que vam inaugurar l’any passat, les sessions del cinema la Calàndria es dividiran entre la platja i Ca n’Humet per tal d’oferir-vos un festival totalment gratuït.
Fascurt es distingeix, entre d’altres coses, per una de les seves localitzacions més especials, la platja d’Ocata, i per un gènere audiovisual que confereix personalitat pròpia al festival, l’Undercurt. La formula Undercurt és: una bona idea + moltes ganes / poc recursos i dóna cabuda a totes aquelles creacions que, per ser de baix pressupost, queden fora d’altres exhibicions de curtmetratges.
Donat l’èxit de la passada edició, es celebrarà per segon any un cicle especial dedicat a la Dona
– Divendres 8 de juliol
18:00 Cicle DONA Projecció del documental Ferides-Heridas i la pel·lícula Elisa K. Debat amb la presència de les directores
– Dissabte 9 de juliol
17.00 FORMACIÓ
Taller d’escriptura de guions per a curtmetratges.
Del Curt al Llarg Projecció de la pel·lícula El vuelo del tren de Paco Torres
Platja d’Ocata, guingueta La Xankla
22:30 Seccions Oficials
Projecció de curtmetratges de Ficció, Xperiment Visual i Undercurt
00:30 Activitats Complementàries. Sessió dj
23.00 Telescopi Projecció de curtmetratges d’artistes del Maresme (sessió fora de concurs)
23:30 Cerimònia de cloenda
Lliurament de premis i projecció del Palmarès de Fascurt 2011
01:00 Activitats Complementàries
Fascurt, Festival de curtmetratges del Masnou, neix al 2003, com a projecte de l’associació cultural sense ànim de lucre Akonga, entitat que ha portat a terme set edicions del festival amb el suport de la Generalitat de Catalunya, la Diputació de Barcelona, l’Ajuntament del Masnou i molts comerços i empreses del Masnou.